**Către,**

**Inspectoratele Școlare Județene/Inspectoratul Școlar al Municipiului București**

**În atenția Inspectorului școlar general**

*Stimată Doamnă Inspector Școlar General,*

*Stimate Domnule Inspector Școlar General,*

Reiterăm solicitarea noastră înregistrată cu nr. 9217/26.05.2020 și adresa de revenire înregistrată cu nr. 299/05.06.2020, adresându-vă rugămintea de a retransmite unităților de învățământ preșcolar, primar, gimnazial, liceal, profesional (atât celor cu personalitate juridică, cât și unităților subordonate acestora), linkurile la chestionarele de mai jos, în vederea completării de către cei vizați și aducându-le acestora la cunoștință faptul că **s-a prelungit termenul până la care pot răspunde chestionarelor**, și anume, **până vineri, 12 iunie 2020, inclusiv**:

Chestionar directori (nivelurile preșcolar, primar, gimnazial, liceal, profesional):

<https://www.surveymonkey.com/r/Q_Directori>

Chestionar profesori/învățători/educatori (nivelurile preșcolar, primar, gimnazial, liceal, profesional):

<https://www.surveymonkey.com/r/Q_Profesor>

Chestionar elevi (nivelurile gimnazial, liceal, profesional):

<https://www.surveymonkey.com/r/Q_Elev_V-XII>

Chestionar părinți (ai copiilor/elevilor de la nivelurile preșcolar, primar, gimnazial, liceal, profesional):

<https://www.surveymonkey.com/r/Q_Parinti>

Reamintim pașii care trebuie urmați pentru transmiterea și completarea chestionarelor on-line, pentru persoanele din categoriile vizate care nu au reușit să răspundă, până la această dată, întrebărilor adresate:

* Inspectoratele Școlare Județene/Inspectoratul Școlar al Municipiului București transmit/transmite către toate unitățile de învățământ preuniversitar (nivelurile preșcolar, primar, gimnazial, liceal, profesional), o adresă de revenire, cu informații referitoare la completarea chestionarelor și linkurile aferente acestora (în format pdf, dar și în format editabil - word, pentru eliminărea erorilor de scriere a linkurilor aferente celor patru chestionare), cu solicitarea de completare, **până la data de 12iunie 2020, inclusiv**;
* fiecare director al unei unități de învățământ, completează chestionarul adresat (în situația în care nu l-a completat) și retrimite linkurile la chestionare, către toți actorii școlari vizați, din unitatea pe care o conduce, cu solicitarea de completare a chestionarelor în termenul stabilit, pentru toți cei care nu au completat chestionarele aferente, după cum urmează:
  + linkul chestionarului pentru profesori, către toate cadrele didactice din unitatea de învățământ pe care o conduce, cu solicitarea de completare, pentru cei care nu au completat, **până la data de 12 iunie, inclusiv**;
  + linkul chestionarului pentru părinți, către educatori/învățători/profesori pentru învățământ primar/profesori diriginți (după caz), cu solicitarea retrimiterii părinților spre completare, **până la data de 12 iunie inclusiv**, dacă nu au răspuns deja la chestionar;
  + linkul chestionarului pentru elevi, către profesorii diriginți, cu solicitarea retrimiterii elevilor (de la nivelurile gimnazial, liceal, profesional) spre completare, **până la data de 12 iunie inclusiv**, dacă nu au răspuns deja la chestionar.

**Pentru toți cei care nu au reușit să completeze toate răspunsurile la întrebările cuprinse în chestionarele adresate, într-o singură sesiune, facem precizarea că, se poate reveni la completarea chestionarului, în situația în care nu s-a ajuns la final.**

Menționăm faptul că, **pentru sistemul de educație, acest demers este deosebit de important, fundamentând și orientând deciziile publice în perioada următoare.**

Unitățile de învățământ pot solicita informații suplimentare sau sprijin pentru probleme tehnice la adresa: contact@ise.ro.

*Vă mulțumim!*

|  |  |
| --- | --- |
|  | **Director General**  **CNPEE,** |
|  | **Marian ȘUȚĂ**  **Director**  **UCE,**  **Ana-Maria DALU** |